У Вікіпедыі ёсць артыкулы пра іншых асоб з прозвішчам Кротаў.

**Аляксандр Кротаў** (нар. 19 красавіка 1995, Дружны, Пухавіцкі раён) — беларускі футбаліст, паўабаронца клуба «Маладзечна».

Клубная кар’ера
---------------

Пачынаў займацца футболам у родным пасёлку Дружны Пухавіцкага раёна. Пазней трапіў у барысаўскае вучылішча алімпійскага рэзерву, адтуль — у юнацкую каманду БАТЭ. Адначасова гуляў у аматарскіх лігах у Мінску, дзе быў заўважаны трэнерам «Іслачы» Уладзімірам Макоўскім і запрошаны ў каманду з Мінскага раёна, за якую пачаў выступаць з 2014 года. У 2014—2015 гадах правёў за «Іслач» 33 матчы ў Першай лізе, дапамог камандзе ў сезоне 2015 атрымаць перамогу ў другім дывізіёне і выйсці ў Вышэйшую лігу.

Да сезона 2016 рыхтаваўся разам з «Іслаччу», а ў сакавіку 2016 года быў аддадзены ў арэнду ў мінскае «Тарпеда». У ліпені таго ж года быў адкліканы з арэнды ў «Іслач». 30 ліпеня 2016 года дэбютаваў у Вышэйшай лізе, выйшаўшы на замену ў другім тайме матча супраць «Нафтана» (2:0). У далейшым працягваў з’яўляцца на полі за асноўную каманду, звычайна выходзячы на замену.

У першай палове сезона 2017 выступаў пераважна за дубль, у асноўнай камандзе толькі аднойчы з’явіўся на полі. У ліпені 2017 года быў аддадзены ў арэнду бабруйскай «Белшыне». У складзе бабруйскага клуба стаў у асноўным выхадзіць на замену. Па заканчэнні сезона ў снежні 2017 года вярнуўся ў «Іслач», аднак у студзені 2018 года пачаў зноў трэніравацца з «Белшынай» і ў выніку быў паўторна арандаваны бабруйчанамі. Сезон 2018 пачынаў у аснове бабаруйскага клуба, аднак улетку атрымаў траўму, з-за якой прапусціў амаль усю другую палову сезона. У лістападзе 2018 года вярнуўся з арэнды ў «Іслач», а ў снежні па заканчэнні кантракта пакінуў клуб.

У студзені 2019 года падпісаў аднагадовы кантракт з брэсцкім «Рухам», аднак ужо ў ліпені 2019 года пакінуў каманду, а ў жніўні папоўніў склад «Андэрдога». У пачатку 2020 года рыхтаваўся да новага сезона з «Андэрдогам», аднак клуб не быў дапушчаны да Першай лігі, пасля чаго ў сакавіку нападнік папоўніў склад «Ашмянаў-БДУФК», дзе замацаваўся ў стартавым складзе.

У пачатку 2021 года далучыўся да наваполацкага «Нафтана», дзе чаргаваў выхады ў стартавым складзе і на замену. У пачатку 2022 года праходзіў прагляд у рагачоўскім «Макслайне», а пазней стаў трэніравацца з «Лідай» і ў красавіку афіцыйна папоўніў склад клуба. Рэгулярна з’яўляўся ў стартавым складзе лідскай каманды. Пакінуў «Ліду» па заканчэнні сезона 2022.

У лютым 2023 года стаў іграком «Маладзечна».

Міжнародная кар’ера
-------------------

13 жніўня 2014 года дэбютаваў у моладзевай зборнай Беларусі, выйшаўшы ў стартавым складзе ў таварыскім матчы супраць Малдовы. Усяго за моладзевую зборную згуляў 4 матчы (усе ў 2014 годзе), адзначыўся голам у браму Ліхтэнштэйна.

Дасягненні
----------

* Беларусь Пераможца Першай лігі чэмпіянату Беларусі: 2015

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | Д2 | Іслач | Беларусь | 16 | 0 |
| 2015 | Д2 | Іслач | Беларусь | 17 | 0 |
| 2016 (1) | Д2 | Тарпеда | Беларусь | 12 | 0 |
| 2016 (2) | Д1 | Іслач | Беларусь | 10 | 1 |
| 2017 (1) | Д1 | Іслач | Беларусь | 1 | 0 |
| 2017 (2) | Д2 | Белшына | Беларусь | 17 | 5 |
| 2018 | Д2 | Белшына | Беларусь | 15 | 3 |
| 2019 (1) | Д2 | Рух | Беларусь | 6 | 2 |
| 2019 (2) | Д3 | Андэрдог | Беларусь | 13 | 6 |
| 2020 | Д2 | Ашмяны-БДУФК | Беларусь | 21 | 2 |
| 2021 | Д2 | Нафтан | Беларусь | 28 | 2 |
| 2022 | Д2 | Ліда | Беларусь | 21 | 2 |
|

Зноскі
------

1. ↑  Aleksandr Krotov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  "Ислочь" отправила еще одного нападающего в минское "Торпедо"
3. ↑  Кротов вернулся в «Ислочь»
4. ↑  "Ислочь" отдала Кротова в аренду "Белшине"
5. ↑  Александр Кротов вернулся из аренды
6. ↑  "Ислочь" отдала Кротова в аренду "Белшине"
7. ↑  Кротов, Тараканов и Федотов вернулись в "Ислочь" из аренды
8. ↑  Букаткин, Туранок и еще пять игроков покинули "Ислочь"
9. ↑  "Рух" подписал соглашение с Кротовым
10. ↑  "Рух" расстался с Кротовым и Хутко
11. ↑  Кротов стал игроком "Андердога"
12. ↑  Исход "Барановичей", тайна "Орши", подкрепление "Осиповичей". Аутсайдеры первой лиги (+ таблица трансферов)
13. ↑  Кротов перешел в "Молодечно-2018" (руск.). *football.by* (21 лютага 2023). Праверана 21 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |